हुआ यों कि एल्फ्रेड के बड़े भाई का निधन हुआ था, पर अखबारनवीसों ने ज्यादा तहकीकात न करके यह मान लिया कि अधिक प्रसिद्ध एल्फ्रेड नोबल ही दिवंगत हुए हैं और उन्हीं की मृत्य की खबर छाप दी। खबर में उन्होंने एल्फ्रेड नोबल का संक्षिप्त परिचय भी दिया और कहा कि ये मौत के सौदागर के रूप में मशूहर थे। अखबारों ने यह टिप्पणी इसलिए की क्योंकि एल्फ्रेड नोबल ने डाइनामाइट सहित अनेक विस्फोटक पदार्थों का आविष्कार किया था, जिनका युद्धों में बड़े पैमाने पर उपयोग होने लगा था, और उनके कारण बहुत अधिक जन-क्षति हो रही थी।